section_heading: Životopis
paragraph_text: Rodila se je u Splitu 1936. godine. Završila je glazbenu školu u Splitu, smjer violončelistice. Nakon završekta školovanja 1957. godine krenula je u pjevačke vode. Prvi je put nastupila koncem 50-ih kao članica vokalne grupe s orkestrom Miće Brajevića, kad je u splitskom HNK pjevala američke evergreene. Uspjesi su stigli brzo. Pobijedila je na splitskom radijskom glazbenom festivalu Mikrofon je vaš. Natjecala se na Melodijama Jadrana odnosno Splitskom festivalu. Surađivala je sa skladateljima, tekstopiscima i aranžerima kao što su Stipica Kalogjera, Ivica Krajač, Zdenko Runjić, Đeki Srbljenović, Stijepe Mijovića, Vinko Lesić, Tomislav Zuppa, Branko Mihaljević, Alfi Kabiljo, Arsen Dedić i pjevačima kao što su Vice Vukov, Ivo Robić, Toni Kljaković, Gabi Novak, Tereza Kesovija, Bety Jurković, Marko Novosel i dr. Od 1969. godine živi u Zagrebu.